section_heading: Prvi svjetski rat
paragraph_text: Na početku Prvog svjetskog rata Soos je imenovan načelnikom operativnog odjela 4. armije kojom je na Istočnom bojištu zapovijedao Moritz Auffenberg. U sastavu navedene armije sudjeluje najprije u austrougarskoj pobjedi u Bitci kod Komarowa, te nakon toga i porazu u Bitci kod Rawa-Ruske. Nakon okončanja Galicijske bitke, početkom listopada 1914., imenovan je načelnikom stožera novoformirane Armijske grupe Pflanzer-Baltin. Navedenu dužnost obnaša do ožujka 1915. kada postaje zapovjednikom 1. pukovnije Tirolskih carskih strijelaca. Predmetnom pukovnijom zapovijeda do kolovoza te iste godine kada je imenovan zapovjednikom 33. pješačke brigade. Navedena brigada nalazila se u sastavu 17. pješačke divizije, te zapovijedajući istom sudjeluje u Trećoj i Četvrtoj bitci na Soči.